Zimski notturno

U kasne noćne sate,

na nebu se više ne prepoznaju zvijezde.

Gustoća magle zavladala je bešćutnom noći.

Do jutra je malo, mraz se već stvara.

Zvuk vjetra hladi vlati trave i golo drveće,

šulja se noćnom tminom.

U dubini crnilo guši ljepotu,

stvara nelagodu i strah.

Čekam jutro,

da oštro sunce izviri

kroz prozor moje sobe

i prekine

moje čudnovate snove.

Ivona Jelavić, 7. a